АҞӘА, мшаԥы 26 - Sputnik. 2021 шықәса лаҵара 4 - 7 рзы Аԥсны иҟоу Урыстәыла Ацҳаражәҳәарҭа аконсултә ҟәша атәылауаа рыдыркылалоит асааҭ 9:00 - 13:00 рзы. Абри атәы Facebook аҿтәи адаҟьаҿы иаанацҳауеит Аԥсны иҟоу Урыстәыла Ацҳаражәҳәарҭа аконсултә ҟәша.
Убри инадҳәаланы арҭ амшқәа рзы иазырхиоу хәышықәсатәи атәылауаҩшәҟәқәа рыҭара аанкылоуп.
Хәышықәсатәи аҳәаанырцәтә тәылауаҩшәҟәқәа разырхиаразы анкета зҭоу атәылауаа уаанӡатәи аграфик инақәыршәаны ирыдыркылоит.
Аҳәара ҟаҵоуп асааҭ 12:00 иахымгакәа атәылауаа арахь идҵаалаларц.